《和答彦恭弟》
明代·彭华

自笑为人癖更痴，不才真恐负明时。朝回高枕从吾懒，梦觉看云正尔思。

春雨半酣桃浪阔，秋风莫遣雁书迟。早来共听箫韶奏，不独虞廷有一夔。

作者简介：（1432—1496）江西安福人，字彦实。彭时族弟。景泰五年进士。成化时累官吏部左侍郎兼翰林学士，入阁预机务。与万安、李孜省朋比，排挤异己。未几以疾去。卒谥文思。有《彭文思集》。